Litamapitsin IV
LITALHKATAYAN XAKXILHNANÍN IXPUTLAWAKAN TAPAKGSIT|Likatsin 79 (Art. 79). Tiku nalitanú likstu Xaliputsan xala kapulatamatni, xalak ixputlawakan tapakgsit, nakgalhi ixtatlawat xalikstu chu xalimakganpakin akxni tatlawamana ixtaskujutkan, chu akxni nala ixtamakgstokgnikan, ixtatlawatkan chu ixmakgantaxtitkan, lawan tapakgsit.|Likatsin 80 (Art. 80). Xalanka litlewekge makgantaxtunin lilakgchan chatum wanikan “mapakgsina lipulatamatni limexjikano”.|Likatsin 81 (Art. 81). Ixtalaksalhkayawan xmapakgsina lipulatamatni tanks tlawakan la wan tapakgsin xla talaksaklhkayawan.|Likatsin 83 (Art. 83). Mapakgsina xalipulatamatni namatsuki ixtaskujut ixlilkgalhtum ixpapa' diciembre chu naskuja akgchaxan xata. Watiya chuna naskuja yanla ixlimakgtuy laksakyawakan.|Likatsin 86 (Art. 86). Mapakgsina lipulatamatni tlan tatampuxtu pala ni lakatitum tlawama taskujut, wa Tamakxtumit Makgantaxtunanín nata' axila ja'e taskujut.|Likatsin 87 (Art. 87). Mapakgsina akxni namakglhtinan pumapakgsin, na an nak Litamakxtumit xla Makgantaxtunanín aná nawan ixmakgantaxtit xtaskujut chu natlawa kmaki Lanka Limapakgsin xla pulataman ,xla Limakxtum Limejikano chu Tapakgsín PulatamatnÍ lipawanit tlan natlawa taskujut wa xlakata lhkayawakanit Xamapakgsina Lipulatamatní pala nichuna tlaway ixtaskujut tlan tamalakapú.|Likatsin 88 (Art. 88). Mapakgsina Lipulatamatni watiya tlan taxtu akgtujun chichiní, an alakatunu pulataman, namakatsininan nak Ixputamakxtumin Ixtalakakaxtlawananín Tapakgsin, nachunalitum la taxtucha ixlitlawat taputasn. Pala ixlitawakalh akgtujun chichiní, lata ixtaxtulh Mapakgsina Lipulatamatni nak alakatunu pulatamatni ixliskinit talakaskin nak ixputamakxtumit ixtalakkaxtlawananin tapakgsin.|Likatsin 91 (Art. 91). Ti makgamaktayaná nawán xa xla akgtúm puchiwín naklakaskinkan: ti lakgawalh nak Méjiko, lakatitum xlakgchanat chu akatanilh puxumakaw kata.|Likatsin 92 (Art. 92). Paks xalaktsutapakgsin, xalakapalan litapakgsín, akgtumtapuwan chu xamatixtum xla Puxku Mapakgsina, ja'e natakgalhi ixmakgamayak xla makgamakgtayaná xa pulatamat nemá lakgchani, chu tiku nikgalhi, ja'e maklakaskinit niti natlawa tu wankan.